Antabusreaktio

Antabusreaktio tarkoittaa voimakasta pahoinvointia, joka syntyy muun muassa disulfiraamin (kauppanimi Antabus) tai eräiden diabeteslääkkeiden ja antibioottien käyttämisestä yhtä aikaa alkoholin kanssa. Lääkkeet ja alkoholi voivat aiheuttaa ikäviä yhteisvaikutuksia: Antabusreaktio Alko.fi Antabusreaktio mielletään usein sivuvaikutukseksi, koska alkoholia ei voi käyttää hoidon aikana, mutta disulfiraamia käytetään alkoholiriippuvuuden hoitoon juuri antabusreaktion vuoksi.

Reaktio voi aiheutua jo muutaman alkoholigramman nauttimisesta samanaikaisesta antabusaineen kanssa. Reaktio kestää tunteja. Yleisiä oireita ovat muun muassa päänsärky, kuuma ja punoittava iho ("flush"), hengenahdistus, takykardia eli sydämen sykkeen kiihtyminen, pahoinvointi ja verenpaineen lasku. 

Oireet johtuvat siitä, että antabusaine estää aldehydidehydrogenaasi-nimisen entsyymin toimintaa. Normaalitilassa alkoholi hapettuu elimistössä ensin asetaldehydiksi, jonka entsyymi sitten hajottaa. Niinpä asetaldehydi jää elimistöön ja aiheuttaa epämiellyttävät oireet.

Jotkut kasvit ja sienet toimivat luonnollisena antabuksena ja eivät siis sovi yhtäaikaiseen käyttöön alkoholipitoisten juomien kanssa. Ainakin harmaamustesieni,Harmaamustesieni Ruokavirasto nuijamalikka ja tauriontatti aiheuttavat antabus-lääkkeen kaltaisen reaktion.Kasvi- ja sienimyrkytykset–tarua ja totta Duodecim-lehti 2000;116(15):1643-1654

 Antabusreaktion aiheuttavia aineita 

 Disulfiraami
 Etronidatsoli
 Kalsiumkarbimidi
 Kefamandoli
 Klitosybiini
 Klooripropamidi

 Kloramfenikoli
 Kopriini
 Metronidatsoli
 Nitrofurantoiini
 Tinidatsoli
 Tolbutamidi

 Lähteet 

 Aiheesta muualla 
Pinkka: Kauppasienet ja myrkkysienet - Sienimyrkyt

Luokka:Alkoholi
Luokka:Oireet